Pater Nickel støttet som ordensprovinsial for eksempel i 1631 med stor kraft sin ordensmedbror Friedrich Spee som da var blitt satt under press for å tilbakekalle sitt skrift rettet mot hekseforfølgelsene - . I sin samtid var pater Spee den første som kraftig bekjempet bruken av tortur. Han anses å være den første som med gode argumenter viste at tortur også er en upålitelig metode for å få noen til å tale sant. Forskjellige myndigheter reagerte kraftig mot pater Spees synspunkter, og la press på jesuittordenen om å få han kastet ut av ordenen. Men pater Nickel sørget for at så ikke skjedde. Pater Spees innsats skulle etterhvert bære frukter ved store endringer i rettspleien i større deler av det tyske område.